[{"text_idx": "#000000", "text": "Armasta oma lugu. Love your story."}, {"text_idx": "#000001", "text": "UUS! Meediakoolitus naistele: kuidas suhelda ajakirjanikega?"}, {"text_idx": "#000002", "text": "Ta\u0308na kirjutan sellest, kuidas olla Eestis o\u0303nnelik ja naiselik. Ilma naljata! \ud83d\ude09"}, {"text_idx": "#000003", "text": "Enam pole ilmselt mitte u\u0308htegi naist Eestis, kes poleks kuulnud midagi maagilisest naiselikkusest. Mingist po\u0303nevast hooksupookusest, kui lendled metshaldja kombel mo\u0308o\u0308da ta\u0308navaid, jagad vastutulijatele soojust ja valgust ja armastust ning keedad kodus mehele suppi ega ro\u0308o\u0308gi laste peale. On erinevaid koolkondi ja tehnikaid, kuidas selle naiselikkuseni jo\u0303uda; korraldatakse ohtralt o\u0303pitubasid ja seminare ning kirjutatakse raamatuid, mis hoobilt hittideks saavad."}, {"text_idx": "#000005", "text": "Ja sellest konksust ma ta\u0308na kirjutangi."}, {"text_idx": "#000006", "text": "Ma\u0308letan aega, mil joobusin ise ko\u0303igest sellest naiselikkuse va\u0308rgist \u2013 ja\u0308lgisin Facebookis erinevaid kommuune ja ostsin isegi Larissa Renari raamatu. Elu oli ilus, hommikuso\u0308o\u0308gid kohvikutes \u2013 sest to\u0303eliselt naiselik naine laseb ju ennast jumaldada ja u\u0308mmardada \u2013 maitsesid ha\u0308sti, o\u0303hus oli tunda kevadet. Hu\u0308ppasin aeg-ajalt sisse mo\u0303nda kallisse butiiki, et avastada koju jo\u0303udes, kuidas olin ostnud umbes 300 euro eest kosmeetikat, mida mul igapa\u0308evaselt sugugi vaja ei la\u0308inud. Elu oli ilus! Jumalik! Tundsin end niiiii naiselikuna."}, {"text_idx": "#000007", "text": "Huvitaval kombel olin sellesse fluidumisse jo\u0303udnud aga ta\u0308iesti omal ka\u0308el, o\u0303igemini u\u0308he va\u0308ga hea so\u0303branna abiga, ja u\u0308ldse mitte mingisugust hookuspookust tehes. Ma lihtsalt panin paar inimest kuiva fakti ette, et kui nad ei tee nii, nagu mina soovin, siis po\u0308o\u0308rdun o\u0303iguskaitseorganite poole, milleks mul oli ta\u0308ielik o\u0303igus. Ko\u0303ik olukorrad, mida on vo\u0303imalik lahendada va\u0308ljaspool kohtusaali, sel moel ka lahendatakse. Seega sain ma oma o\u0303iguse ja korralikku summa raha ning avastasin korraga, milline naiselikkuse pahvak mind tabas. Ma olin nii ilus, nii enesekindel, nii tapvalt naiselik. Huvitaval kombel polnud mitte u\u0308kski mees selle olukorra loomisele kaasa aidanud*. Aga selle peale ma tol hetkel ei mo\u0303elnud."}, {"text_idx": "#000008", "text": "Sellele hunnitule naiselikkuse (loe: rahalise vabaduse) perioodile ja\u0308rgnes aga ajaja\u0308rk, mil so\u0303disin poolavalikult mehega, kes polnud kahjuks vist mitte u\u0308htegi Larissa raamatut la\u0308bi lugenud ja ei teadnud, kuidas on vaja ka\u0308ituda naiseliku naisega. Lu\u0308hidalt, ta pu\u0308u\u0308dis minust igal vo\u0303imalusel u\u0308le so\u0303ita ja u\u0308mmardamisest-jumaldamisest oli asi kaugel. O\u0303nneks lahenes olukord ta\u0308nu heade so\u0303brannade (nad on juristid) abile taas vo\u0303rdlemisi rahulikult, appi tuli taaskord o\u0303igusriik ja olen tasapisi unustamas seda emotsionaalset o\u0303udust, mille u\u0308le pidin elama. Ma hakkan end taas naiselikuna tundma, sulato\u0303si!"}, {"text_idx": "#000009", "text": "Sest ma tean, et saan hakkama."}, {"text_idx": "#000010", "text": "Ma tean, et kui ka va\u0308ga la\u0308hedased inimesed alt veavad, siis on kusagil keegi, kes tuleb appi."}, {"text_idx": "#000012", "text": "Ma tean, kui tugev ja otsusekindel ma olen."}, {"text_idx": "#000013", "text": "Viimasel ajal on mind taas hakanud huvitama poeesia ja ta\u0308na salvestasin pavlova retsepti \u2013 esimest korda u\u0308le pika aja! Tunnen, kuidas naiselikkus hakkab taas maad vo\u0303tma. Kuidas tunnen end o\u0303nnelikuna ja vajalikuna. (Need kaks viimast on eeltingimuseks, et tahaksin ja viitsiksin koristada ja su\u0308u\u0308a teha. Mulle meeldib elada nii, et see on nauding, mitte kohustus!)"}, {"text_idx": "#000014", "text": "Hea lugeja, milline on Sinu suhe naiselikkusega? \ud83d\ude09"}, {"text_idx": "#000017", "text": "Siin blogis avaldatud tekste ega veebilehel olevaid teenuste ja koolituste kirjeldusi ei ole lubatud kasutada ilma autori no\u0303usolekuta. Kui soovid teksti refereerida vo\u0303i viidata sellele blogile, siis palun kirjuta info@nordicpassionista.eu ja ku\u0308si luba!"}]